Só lyk die ‘mooiste man’ en ‘mooiste vrou’Só is die foto saamgestel Navorsers voer aan hulle weet nou hoe die wêreld se mooiste man en vrou sou lyk. Hulle het die eienskappe van die mooiste glanspersoonlikhede in die vermaaklikheidswêreld saamgevoeg om dié foto’s saam te stel. ŉ Span kenners by Men’s Pharmacy, ŉ aanlyn apteek in die Verenigde Koninkryk wat spesifiek produkte vir mans verkoop, het na die beste karaktertrekke van manssterre soos Tom Hardy, Chris Hemsworth, Ryan Gosling, prins Harry, Benedict Cumberbatch, Idris Elba, David Beckham en Bradley Cooper gekyk en dit in ŉ enkele foto saamgestel. Die man lyk uiteindelik soos ŉ mengsel tussen Chris Hemsworth, Mark Wahlberg en Jake Gyllenhaal. Men’s Pharmacy het die uitslag van twee onlangse openbare opnames van Glamour en Ranker geneem waar respondente uit ŉ lys bekendes vir hul “perfekte man” en “perfekte vrou” gestem het. Die “mooiste vrou” is saamgestel uit foto’s van onder andere Kate Upton, Scarlett Johansson, Alexandra Daddario, Anne Hathaway en Natalie Portman. Ashley Elli, hoof van bemarking by Men’s Pharmacy, het gesê daar word jaarliks wêreldwyd kopgekrap oor wie die mooiste is. “Ons het begin dink daaroor en toe het ons besluit om wetenskap en tegnologie te gebruik om te bepaal wie die sexyste mense op aarde is.”